חנוך ברקת

חנוך ברקת (נולד ב-3 בספטמבר 1959) הוא איש עסקים ויזם חברתי ישראלי. מכהן כיום כיו"ר 'קרן דואליס להשקעות חברתיות' שהוקמה על ידו בשנת 2008. חנוך ברקת נולד בטורונטו, קנדה, לחנה ולפרד בורובוי, שהוריהם הגרו לאמריקה ממזרח אירופה, ולו שלושה אחים. הם עלו לישראל בשנת 1970, והשתקעו ברמת השרון. בצבא שירת כקצין קשר בחיל המודיעין. לברקת תואר ראשון בהנדסת מחשבים בטכניון ותואר MBA מתוכנית המנהלים הבינלאומית קלוג-רקנטי שבאוניברסיטת תל אביב. בנוסף, עבר קורס מדריכי טיולים לידיעת הארץ. ברקת כיהן כסגן נשיא שיווק ומכירות בחברת האלקטרוניקה האמריקאית DSP Corporation, ומנהל המשרד היפני של החברה. לאחר מכן כיהן כמנכ"ל בקרן אייפקס פרטנרס ישראל, למשך 10 שנים, קרן השקעות והון סיכון שמרכזה בלונדון. עם פרישתו מאייפקס, עסק ברקת ביזמות חברתית במסגרת פרויקטים חברתיים וחינוכיים רבים. שאיפתו לשלב בין ניסיונו העסקי מעולם ההון סיכון ורצונו לקדם מטרות חברתיות הביאו אותו לייסד את 'קרן דואליס להשקעות חברתיות'. בשנת 2005 החליט ברקת לעזוב את העולם העסקי ולעבור לעולם החברתי. לאחר שהתנדב בעמותות שונות בישראל הוא החליט לבחון האם פעילות חברתית תהיה משמעותית יותר במידה ותנוהל עם כלים עסקיים מעולם ההון-סיכון, מה שהוביל אותו להקים את 'קרן דואליס להשקעות חברתיות'. השם "דואליס" נובע מהדואליות שבין העולם העסקי לחברתי. 'קרן דואליס' פועלת לקידום מטרות חברתיות באמצעות עסקים חברתיים. הקרן מאמינה כי יש מקום ליצירת שילוב בין העולם העסקי לעולם החברתי שלא על בסיס תרומה, וכי קיימים הזדמנות וצורך אמיתי לעודד יזמים חברתיים לבנות עסקים חברתיים למטרות רווח (אך לא למיקסום רווח). 'קרן דואליס', הפועלת במתכונת של קרן הון סיכון, שואפת לסייע לעסקים החברתיים ומאמינה כי ניתן להגיע לאיזון בין מטרותיו החברתיות של העסק החברתי לבין מטרותיו העסקיות. רווחי הקרן מהשקעות בעסקים חברתיים חוזרים להשקעות חדשות. הקרן, אשר השקיעה עד היום ב-11 עסקים חברתיים, פועלת בשיתוף פעולה רב מגזרי ומשלבת בכל אחד מהעסקים החברתיים בהם היא שותפה עמותות אשר מתמחות באוכלוסיות היעד, יזמים פרטיים, משקיעים, אנשי עסקים וגורמים רלוונטיים ברשויות המקומיות ובמשרדי הממשלה. לצד פעילות זו, הקרן פועלת לקדם שינויים רגולטוריים הנדרשים לביסוס תעשייה של עסקים חברתיים בישראל ואף פועלת להעמקת המחקר בתחום חדש ומתפתח זה. בשנת 2014 פתחה מדינת ישראל מכרז לקרנות השקעה בעסקים חברתיים- "קרן יוזמה חברתית" בניהול קרנות הביטוח הלאומי, משרד האוצר והמועצה הלאומית לכלכלה. לפי הקריטריונים שפורסמו במכרז, הקרנות שיזכו יזרימו 45 מיליון ₪ משלושה מקורות (מדינה, משקיעים ותרומות), לפתיחת עסקים חברתיים חדשים בישראל. במרץ 2015, זכו 'קרן דואליס' ו-IVN במכרז של המדינה- כ-20 מיליון ₪ להשקעה בעסקים שיספקו תעסוקה לאוכלוסיות מוחלשות. 2007- כיום - חבר ועד מנהל- 'קרן דואליס להשקעות חברתיות'. 2010 - חבר בשולחן העגול הממשקי במשרד ראש הממשלה מטעם המגזר העסקי. 2006 - יוזם תוכנית "פקחים צעירים" לנוער ברשות שמורות הטבע והגנים הלאומיים. 2002- 2008 - חבר ועד מנהל- טכנודע גבעת אולגה – מרכז העשרה חינוכי במדעים וטכנולוגיה. 2005 - 2007 - יו"ר קרן נס להלוואות לעסקים קטנים בנגב בניהול הסוכנות היהודית. 2004 - 2006 - חבר בהנהלת קבוצת הכדורגל- הפועל תל אביב (בוגרים). 2002 - 2004 - יו"ר ועדת תקינה ואתיקה - איגוד קרנות הון סיכון בישראל. 1999 - 2002 - משרד התמ"ת- המדען הראשי- חבר ועדת המחקר. צחי כהן, "שישבת - חנוך ברקת, מנכ"ל קרן דואליס להשקעות חברתיות", מוסף ממון שישי, ידיעות אחרונות, 12 ביולי 2013 דיאנה בחור ניר, גם באירוע משפחתי מרגש אבא שתק והסביר לי: "אפילו דג מסתבך אם הוא פותח את הפה שלו", באתר כלכליסט, 29 בדצמבר 2011 כרמית ספיר ויץ, ילדי הטבע נלחמים בישראלי המכוער, באתר nrg‏, 1 באוקטובר 2012 עוזי בלומר, עסק חברתי ורווחי, באתר כלכליסט, 18 במאי 2013 טלי חרותי-סובר, הטעות של חנוך ברקת // "במקום כבל יצאה קופסה", באתר TheMarker‏, 27 במרץ 2014 רוני לינדר, הכל התחיל בקורונה: חנוך ברקת הוריד פחמימות ויצא להציל את העולם, באתר TheMarker‏, 3 במאי 2024 לשלב רווח עסקי עם רווח חברתי, באתר TheMarker‏, 29 במרץ 2015 למה כמעט אין פילנתרופיה בישראל, באתר TheMarker‏, 29 באפריל 2014 חנוך ברקת, חיבור חדש בין רווחים לרווחה, באתר כלכליסט, 18 ביוני 2014 הרצאתו של חנוך ברקת - "עסקים חברתיים - השקעה והחזר לצידה", באתר המרכז לאחריות תאגידית חנוך ברקת מתארח בתוכנית "אפקט הפרפר", באתר youtube חנוך ברקת מתארח במפגש קהילת החממה של קולות, באתר youtube צחי כהן, "שישבת - חנוך ברקת, מנכ"ל קרן דואליס להשקעות חברתיות", מוסף ממון שישי, ידיעות אחרונות, 12 ביולי 2013 קרן דואליס להשקעות חברתיות, באתר האתר הרשמי מיקי פלד, חנוך ברקת: "עסקים חברתיים הם העתיד", באתר כלכליסט, 14 במאי 2012 גיל קליאן, עסק חברתי בעירבון מוגבל, באתר כלכליסט, 6 באוגוסט 2014 גיל קליאן, 50 מיליון שקל בדרך לעסקים החברתיים, באתר כלכליסט, 18 במרץ 2015